text: Kvinna dømd 6 ára fongsulsrevsing fyri at smugla kokain
text: #000002
text: Jan Ziskasen er farin frá sum samtaksstjóri í Føroya Tele, og William Joensen, fíggjarstjóri, tekur fyribils við stjórastarvinum. Nevndin í Føroya Tele ynskir at seta út í kortið av nýggjum, og tí verður ein menningartilgongd sett í verk í samtakinum.
text: #000003
text: Álit um universitetssjúkrahús handað landsstýriskvinnuni
text: #000004
text: Stong Havstovuna og opna Bankan
text: #000005
text: Marjun Lómaklett undirvísir á skeiðnum í kirkjusøgu. Her er evnið, hvussu kirkjan breiddi seg tær fyrstu øldirnar. – Stuttligt at síggja, at áhugin fyri kirkjusøguni er so stórur aftur í ár, sigur Marjun Lómaklett, prestur og undirvísari
text: #000008
text: Tað er aftur hesaferð Marjun Lómaklett, ið virkar sum integrasjónsprestur í føroysku fólkakirkjuni, sum stendur fyri undirvísingini, sum verður seks mikukvøld í vetur. Byrjað verður klokkan 19 og endað verður klokkan 20:45.
text: #000010
text: Í lýsingini hjá kvøldskúlanum var sagt, at ein her fer at tosa um ymisk hugtøk í kirkju- og samkomusøguni í Føroyum og øðrum støðum.Skipað er soleiðis fyri, at luttakararnir møta tríggjar ferðir fyri jól og tríggjar ferðir í nýggja árinum. Eftir ársskiftið er ætlanin at gera eina forkunnuga útferð til Kirkjubøar, har alt umhvørvið er merkt av kirkjusøgu okkara. Líkt er til, at henda lærugreinin í kvøldskúlanum er ein, sum fólki dámar. Tí tá Marjun bjóðaði luttakarunum vælkomnar hetta fyrsta kvøldið, sótu 20 spent fólk í ymiskum aldrum, bæði úr Klaksvík, grannabygdunum og hinumegin Leirvíksfjørð, savnaði í skúlastovuni klár at taka ímóti øllum tí áhugaverda, sum hon fór at leggja fram.
text: #000011
text: Bygdi kirkjurEin partur av kirkjusøguni er sjálvandi tann, sum snýr seg um, tá kristindómurin gjørdist høvuðsátrúnaður í Rómaríkinum. Hetta var eisini nakað av tí, sum var tikið fram hetta fyrsta kvøldið í vetur.Støðan hjá teimum fyrstu kristnu var, at tey vórðu atsøkt fyri sína trúgv av rómverskum keisarum. Men í byrjanini av 300-talinum gjørdist støðan ein onnur, tá tann nýggi keisarin í Rómaríkinum, Konstantin hin Mikli, kom til valdið.Eftir at hava stríðst fyri at fáa einkarvaldið í økinum, skipaði hann so fyri, at kristindómurin fekk somu sømdir sum almenni átrúnaðurin í Rómaríkinum. Hetta gjørdi hann at fáa kirkjur bygdar, lata pening til leiðsluna í kirkjuni og at skipa fyri kirkjufundum. Theodosius, keisari, fekk skipað so fyri, at kristindómurin í ár 380 var upphevjaður sum statsátrúnaður í Rómaríkinum, samstundis sum annar átrúnaður var bannaður.Hyggja vit so víðari frameftir, breiddi kristindómurin seg til alt Rómaríkið, heilt frá Norðurafrika sunnanfyri og allan vegin til Ongland norðanfyri. Haðani rakk hann eisini hendavegin umleið ár 1000, tá Sigmundur boðaði kristindómin her á landi á fyrsta sinni.Spentir luttakarar Mikukvøldið 27. oktober upprann so dagurin, tá hetta skeiðið í kirkjusøgu skuldi byrja í einari av skúlastovunum á Skúlatrøð í Klaksvík.Veðrið var einki at reypa av: Uttanfyri var nógvur vindur, men verri var, at talan var um satt glopraregn hetta kvøldið.Hóast hesar umstøður so forðaði tað kortini ikki teimum tilmeldaðu luttakarunum at fara frá húsum og gjøgnum fleiri tunlar, og seta seg væl til rættis at lurta eftir tí, sum Marjun Lómaklett hevði uppá hjarta.Nú er talan jú einans um seks undirvísingarkvøld, og tí er ikki møguligt at fara í dýpdina við øllum evnunum, ið kunnu takast upp í einum slíkum høpi. Er áhugi hjá luttakarunum í onkrum ávísum evni, so er møguleiki at tað kann takast fram.– Vit hava bert avmarkaða tíð, men eg vóni, at tit kortini fáa nakað gott burturúr undirvísingini í vetur. Eg skal í øllum førum gera mítt til, at hetta verður áhugavert, sigur Marjun Lómaklett.Onkur av luttakarunum hava verið til skeiðið í Kirkjusøgu áður, men hava kortini valt at melda seg til aftur í vetur.Hetta má vera besta tekin um, at tey hava fingið nakað burturúr hini árini. Evnini í ár tykjast benda á, at luttakararnir aftur fáa nakað gott at taka heim aftur við sær.
text: #000013
text: Skriv et svar Annuller svar
text: #000017
text: Gem mit navn, mail og websted i denne browser til næste gang jeg kommenterer.
text: #000019
text: Kvinna dømd 6 ára fongsulsrevsing fyri at smugla kokain
  Álit um universitetssjúkrahús handað landsstýriskvinnuni
  Stívliga 54.700 fólk búðu í Føroyum 1. august – vøksturin er 1,2%
  Veteranflaggdagur hildin umborð á Hvidbjørnen
text: #000021